Kick-Off Meeting Sarajevo

Toto stretnutie sa uskutočnilo 5.10. 2015 v hlavnom meste Bosny a Hercegoviny, v Sarajeve.

Bol som tam ja, Matej Jurík, so svojou pani učiteľkou angličtiny, p. Jankou Kováčovou. Stretnutie trvalo štyri dni. Hneď v prvý deň po ubytovaní a privítaní sme mali rôzne aktivity s cieľom stotožniť sa s celým projektom ACES a s jeho cieľmi.

Na druhý deň nám prednášala o svojej práci p. Eminy Bužinkic, ktorá pracuje v sociálnej oblasti a pracuje s imigrantmi.

Na tretí deň sme dostali v našom workshope za úlohu systematicky vyriešiť problém, ktorý sme si vopred vybrali. Svoj nápad na tému solidarita sme mali výtvarne stvárniť použitím papierovej krabice.

Štvrtý deň sme sa rozlúčili a vyrazili na cestu späť domov pripravení na realizáciu projektu vo svojej škole.

Matej Jurík, kvinta